OpenLLM-France/wikimedia huggingface dataset:
# Moviment República

El Moviment República (en eslovac Hnutie Republika) és un partit polític d'extrema dreta d'Eslovàquia liderat per Milan Uhrík. Fundat al març de 2021 per Uhrík i altres ex-membres del Partit Popular La nostra Eslovàquia (SNS), aquests van prendre el control d'un partit minoritari existent anomenat Veu del Poble, al qual van modificar posteriorment el nom i la línia política.
El partit va mantenir representació tant al Consell Nacional d'Eslovàquia, amb cinc representants, com al Parlament Europeu amb el propi Milan Uhrík exercint d'eurodiputat dins del grup de No Inscrits, tots ells escollits en el seu moment com a membres del SNS. Més endavant, al 2023, Republika es va quedar a les portes d'entrar al Consell Nacional obtenint el 4.8% dels vots, però només un any més tard a les Eleccions Europees de 2024 aconsegueix la tercera posició i dos representants al Parlament, els quals es divideixen al Grup de No Inscrits i al nou grup d'extrema dreta Europa de les Nacions Sobiranes.
El partit és conegut per les seves posicions fortament euroescèptiques, defensant la sortida d'Eslovàquia de la Unió Europea i de l'OTAN, i es nega a donar cap recolzament a l'enviament d'armament i ajuda a Ucraïna. Tanmateix, defensa la supressió de tota subvenció a organitzacions no governamentals, especialment les que descriuen com "organitzacions de Soros i de l'Arc de Sant Martí", assenyalant així al col·lectiu LGTBI, al qual s'oposen.

## Resultats electorals
### Consell Nacional

| Any | Líder | Vots | % | Pos. | Escons | +/– | Govern |
| 2023 | Milan Uhrík | 141,099 | 4,8 / 100 | 8è | 0 / 150 | 5 | Extraparlamentari |

### Parlament Europeu

| Any | Grup | Líder | Vots | % | Escons | +/– |
| 2024 | NI / ESN | Milan Uhrík | 185,137 | 12.53% (#3) | 2 / 13 | 1 |

## Referències

* ↑ Osvaldová, Lucia. «Politológ Nociar: Typický liberálny fašista je Milan Mazurek» (en eslovac), 21-02-2023. [Consulta: 13 juliol 2024].
* ↑ Aktuality.sk. «Uhríkova nová strana sa volá Republika. Odmieta byť klonom ĽSNS» (en eslovac), 09-03-2021. [Consulta: 13 juliol 2024].
* ↑ «Home | Milan UHRÍK | MEPs | European Parliament» (en anglès). [Consulta: 13 juliol 2024].
* ↑ Osvaldová, Lucia. «Ako Uhrík a Mazurek vybudovali Republiku a prečo s nimi chce Fico vládnuť» (en eslovac), 31-05-2023. [Consulta: 13 juliol 2024].
* ↑ Šnídl, Vladimír. «Ukrajinská a slovenská zbrojovka sa dohodli, že skúsia postaviť spoločnú húfnicu» (en eslovac), 30-06-2023. [Consulta: 13 juliol 2024].
* ↑ «Predseda Republiky Milan Uhrík tvrdí, že bilbord so sloganom Mimovládkam ani cent nemysleli tak, že stopnú podporu seniorským organizáciám, kresťanským hnutiam či športovým klubom» (en eslovac), 09-07-2023. [Consulta: 13 juliol 2024].
* ↑ Mikušovič, Dušan. «Podľa vzoru Orbána: 87 poslancov podporilo Záborskej zákon, ktorý znemožní úradnú zmenu pohlavia transrodovým ľuďom» (en eslovac), 21-03-2023. [Consulta: 13 juliol 2024].
# Pseudocrenilabrus multicolor

Pseudocrenilabrus multicolor és una espècie de peix de la família dels cíclids i de l'ordre dels perciformes present als llacs Albert, Victòria, Kyoga, George i Nabugabo (Àfrica).

## Referències

* ↑ Fowler, H. W., 1934. Fishes obtained by Mr. H. W. Bell-Marley chiefly in Natal and Zululand in 1929 to 1932. Proc. Acad. Nat. Sci. Phila. v. 86: 405-514.
* ↑ BioLib (anglès)
* ↑ Schöller, C. H., 1903. Ein neuer Chromis. Blätter für Aquarien- und Terrarien-Kunde. Stuttgart. v. 14: 203-206.
* ↑ «Pseudocrenilabrus multicolor». Catalogue of Life. (anglès)
* ↑ Natugonza, V.; Musinguzi, L. (2022). "Pseudocrenilabrus multicolor." 2022 Llista Vermella de la UICN. Unió Internacional per a la Conservació de la Natura, edició 2022. [Consulta: 6 abril 2023]

## Bibliografia

* Axelrod, H. R. The Most Complete Colored Lexicon of Cichlids: Every Known Cichlid Illustrated in Color (en anglès). TFH Publications, 1993. ISBN 9780866224222.
* Axelrod, Herbert Richard (1996): Exotic Tropical Fishes. T.F.H. Publications. ISBN 0-87666-543-1.
* Eschmeyer, William N.: Genera of Recent Fishes. California Academy of Sciences. San Francisco, Califòrnia, Estats Units. iii + 697. ISBN 0-940228-23-8. Any 1990.
* Eschmeyer, William N., ed. 1998. Catalog of Fishes. Special Publication of the Center for Biodiversity Research and Information, núm. 1, vol. 1-3. California Academy of Sciences. San Francisco, Califòrnia, Estats Units. 2905. ISBN 0-940228-47-5.
* Goldstein, Robert J. Cichlids of the World (en anglès). Neptune City, NJ: TFH Publications, 1988. ISBN 9780866228930.
* Greenwood, P. H., 1989: The taxonomic status and phylogenetic relationships of Pseudocrenilabrus Fowler (Teleostei, Cichlidae). Ichthyological Bulletin of the J. L. B. Smith Institute of Ichthyology Núm. 54: 1-16.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P. i J. Cech.: Fishes: An Introduction to Ichthyology, 4a edició, Upper Saddle River, Nova Jersey, Estats Units: Prentice-Hall. Any 2000.
* Nelson, J.: Fishes of the World, 3a edició. Nova York, Estats Units: John Wiley and Sons. Any 1994.
* Riehl, R. i H.A. Baensch, 1996. Aquarien Atlas, Band 1. 10a. edició. Mergus Verlag GmBH, Melle, Baixa Saxònia, Alemanya. 992 p.
* Römer U.: Cichliden Atlas, Bd. 1. Melle. 1311 p. Any 1998.
* Skelton, P.H., 1991. Pseudocrenilabrus. p. 394-398. A: J. Daget, J.-P. Gosse, G.G. Teugels i D.F.E. Thys van den Audenaerde (eds.) Check-list of the freshwater fishes of Africa (CLOFFA). ISNB, Brussel·les; MRAC, Tervuren; i ORSTOM, París. Vol. 4.
* Wheeler, A.: The World Encyclopedia of Fishes, 2a edició, Londres: Macdonald. Any 1985.

## Enllaços externs

* AQUATAB
* Mascle
# Pneumònia lipoidal

La pneumònia lipoidal és una forma específica d'inflamació dels pulmons (pneumònia) que es produeix quan entren lípids a l'arbre bronquial.

## Causes

Les fonts d'aquests lípids poden ser exògenes o endògenes.
Exògenes: de fora del cos. Per exemple, la inhalació de gotes del nas a base d'oli, o la inhalació accidental d'oli cosmètic.
Endògenes: de dins del cos, per exemple quan una via respiratòria està obstruïda, sovint és el cas que distalment a l'obstrucció, macròfags carregats de lípids (macròfags escumosos) i cèl·lules gegants omplen el lumen de l'espai aeri desconnectat.

## Aspecte

L'aspecte general d'una pneumònia lipoidal Arxivat 2006-09-25 a Wayback Machine. és la presència d'una àrea poc definida d'un color groc pàl·lid al pulmó. Aquest aspecte groc explica el terme col·loquial de "pneumònia daurada".
A escala microscòpica s'observen macròfags escumosos i cèl·lules gegants a les vies respiratòries, i la resposta inflamatòria és visible al mesènquima.

## Tractament

El tractament inclou antibiòtics, corticoesteroides i possiblement immunoglobulines intravenoses.

## Referències

* ↑ «Pulmonary Pathology». [Consulta: 21 novembre 2008].

## Bibliografia

* Spickard, Anderson; Hirschmann, JV «Exogenous Lipoid Pneumonia». Archives of Internal Medicine, 154, 6, 28-03-1994, pàg. 686–92. DOI: 10.1001/archinte.1994.00420060122013. PMID: 8129503.
* Betancourt, SL; Martinez-Jimenez, S; Rossi, SE; Truong, MT; Carrillo, J «Lipoid pneumonia: spectrum of clinical and radiologic manifestations.». AJR. American journal of roentgenology, 194, 1, 1-2010, pàg. 103–9. DOI: 10.2214/ajr.09.3040. PMID: 20028911.
# Cementiri de Sant Pere

El cementiri de Sant Pere o cementiri Nou és un equipament funerari de Badalona, de titularitat municipal. Es troba al barri de Les Guixeres, al camí dels Xiprers, i va començar a funcionar el 1927. Actualment és el cementiri de la ciutat amb més ús.
Situat avui dins els límits del barri de Les Guixeres, la construcció del cementiri es va aprovar el 1925, i els primers enterraments es van fer 1927. Va ser projectat per l'arquitecte municipal Josep Fradera i Botey. Es va construir en un moment d'execució de grans obres públiques, durant la dictadura de Primo de Rivera. Val a dir que el cementiri vell, que datava de 1845 i la darrera reforma era de 1883, des de bon començament va quedar petit. Hom afirma que el nom es va posar en honor a Pere Sabaté i Curto, l'alcalde de Badalona del moment.
És el cementiri amb més ús, malgrat els canvis socials en l'àmbit funerari, ha estat ampliat diverses vegades, el 1978, 1984 i, darrerament, el 2009, aprofitant els vessants de la muntanya i adaptant-se al disseny de les construccions existents, tot i que amb algunes millores com passeres per accedir als nínxols situats a la part superior.

## Referències

* ↑ «Cementiri Municipal de Sant Pere». Ajuntament de Badalona. [Consulta: 23 abril 2023].
* ↑ Abras, Margarida; Carreras, Montserrat; Nieto, Maria Dolors «Badalona, segle xx. Els barris». Carrer dels Arbres, 3a època, núm. 11, 2000, pàg. 80.
* ↑ «Inauguració del cicle d’exposicions: “Badalona a través dels seus personatges cèlebres”». Pompes Fúnebres de Badalona, 29-06-2018. [Consulta: 23 abril 2023].
* ↑ Abras, Margarida; Carreras, Montserrat; Nieto, M. Dolors. Tots els carrers de Badalona. Badalona: Museu de Badalona, 2003, p. 75-76.
* 1 2 Villarroya i Font, Joan. Història de Badalona. Badalona: Museu de Badalona, 1999, p. 163, 187.
* 1 2 Carreras García, Montserrat; Abras Pou, Margarida «Post mortem. Rituals funeraris des del segle XIX fins a mitjan segle XX». Carrer dels Arbres. Revista anuari del Museu de Badalona, 4a època, núm. 1, 2016, pàg. 70.
* ↑ «Cementiri de Sant Pere». arquitecturacatalana.cat. Col·legi Oficial d'Arquitectes de Catalunya. [Consulta: 23 abril 2023].
* ↑ Muñoz, Sara «Badalona habilitarà 336 nínxols nous al cementiri de Pomar». El Punt Avui, 17-04-2009.
# Llangardaix de gorguera

El llangardaix de gorguera (Chlamydosaurus kingii) és una espècie sauròpsid (rèptil) escatós de la família agàmids que viu al sud de Nova Guinea, i al nord i oest d'Austràlia. Té un collar de pell al voltant del coll que conté espines de cartílag, que desplega quan l'animal se sent amenaçat per assemblar més gros i perillós.

## Referències

* Bedford, G. S. 1995. Anti-predator tactics from the Frilled Neck Lizard Chlamydosaurus kingii. Journal of the Victorian Herpetelogical Society 6(3): 120-130.
* Harlow, P. S. and R. Shine. 1998. Temperature dependent sex-determination in the frillneck lizard Chlamydosaurus kingii (Agamidae). Herpetologica 55(2): 205-212.
* Shine, R. and R. Lambeck. 1989. Ecology of frillneck lizards, Chlamydosaurus kingii (Agamidae) in tropical Australia. Australian Wildlife Research 16: 491-500.
* From The Centre: Kakadu. Australian Broadcasting Corporation 2002.
# Paveh (míssil)

El Paveh (persa: پاوه) és un míssil de creuer terra-terra de llarg abast iranià i té un abast de 1.650 km (1.030 milles).

## Desenvolupament

El míssil Paveh és part de la família de míssils de creuer Soumar, que es va presentar el 2015 . El primer míssil de la família va ser el Soumar, que tenia un abast de 700 km.
El 2 de febrer de 2019, l'Iran va presentar el míssil de creuer Hoveyzah, un míssil terra-terra amb un abast de més de 1.350 quilòmetres.
El Paveh va ser presentat i exhibit al públic el 2 de febrer de 2023.

## Capacitats

Aquest míssil de creuer té un abast de 1.650 km (1.030 milles). Uutilitza ales retràctils al seu cos, i el motor també està fora del cos i està ubicat a la part superior.
Els míssils Paveh tenen la capacitat de prendre diferents camins per arribar a la meta. És a dir, abans d'assolir l'objectiu, circula en la mesura necessària i ataca l'objectiu des d'una altra direcció.
Una altra capacitat dels míssils de creuer Paveh és la capacitat d'aquests míssils d'atacar en massa i comunicar-se entre ells durant l'atac. En aquest mètode, un dels míssils actua com a líder del grup de míssils atacant i guia els altres míssils. Si cal, el líder del pilot envia un o més dels míssils objectiu i, de fet, els enceba per obrir el camí perquè altres míssils siguin impactats amb precisió.
Els mitjans de comunicació de la República Islàmica han anunciat que els nous míssils tenen un abast suficient per assolir Israel.

## Referències

* 1 2 3 «همزمان با افزایش تنش‌ها، جمهوری اسلامی از موشک کروز "پاوه" با برد ۱۶۵۰ کیلومتر رونمایی کرد». ایران اینترنشنال. [Consulta: 27 febrer 2023].
* ↑ «Iran says it has developed long-range cruise missile». Al Arabiya English, 25-02-2023. [Consulta: 27 febrer 2023].
* ↑ Scarsi, Alice. «World War 3: Furious Iran taunts US with new cruise missile». Express.co.uk, 03-02-2019. [Consulta: 27 febrer 2023].
* ↑ «Iran Says It Has Developed Long-Range Cruise Missile». VOA. [Consulta: 27 febrer 2023].
* ↑ «Iran says it has developed long-range cruise missile» (en anglès). Reuters, 24-02-2023.
* 1 2 3 جوان‌آنلاين. «رکوردشکنی "پاوه" با امکان حمله فوجی و ۳۶۰ درجه به اهداف/ تحول چشمگیر موشک‌های کروز زمینی ایران فقط طی ۸ سال». fa, 26-02-2023. [Consulta: 27 febrer 2023].
* 1 2 3 «رکوردشکنی "پاوه" با امکان حمله فوجی و ۳۶۰ درجه به اهداف/ تحول چشمگیر موشک‌های کروز زمینی ایران فقط طی ۸ سال +عکس». مشرق نیوز, 26-02-2023. [Consulta: 27 febrer 2023].

## Enllaços externs

* «Iran Says It Has Developed Long-Range Cruise Missile». Voice of America, 25-02-2023. [Consulta: 16 abril 2024].
# Ismay

Ismay és una població dels Estats Units a l'estat de Montana. Segons el cens del 2000 tenia 26 habitants.

## Demografia

Segons el cens del 2000, Ismay tenia 26 habitants, 7 habitatges, i 7 famílies. La densitat de població era de 23,9 habitants per km².
Dels 7 habitatges en un 71,4% hi vivien nens de menys de 18 anys, en un 100% hi vivien parelles casades, en un 0% dones solteres, i en un 0% no eren unitats familiars. En el 0% dels habitatges hi vivien persones soles el 0% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,71 i el nombre mitjà de persones que vivien en cada família era de 3,71.
Per edats la població es repartia de la següent manera: un 42,3% tenia menys de 18 anys, un 0% entre 18 i 24, un 34,6% entre 25 i 44, un 19,2% de 45 a 60 i un 3,8% 65 anys o més.
L'edat mediana era de 30 anys. Per cada 100 dones de 18 o més anys hi havia 114,3 homes.
La renda mediana per habitatge era de 32.083 $ i la renda mediana per família de 32.083 $. Els homes tenien una renda mediana de 0 $ mentre que les dones 0 $. La renda per capita de la població era de 9.852 $. Cap de les famílies estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Ismay». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Ismay». American Fact Finder. Oficina del Cens dels Estats Units, 12-01-2010.
# Riverton (Nova Jersey)

Riverton és una població dels Estats Units a l'estat de Nova Jersey. Segons el cens del 2007 tenia 2.652 habitants.

## Demografia

Segons el cens del 2000, Riverton tenia 2.759 habitants, 1.066 habitatges, i 746 famílies. La densitat de població era de 1.614 habitants/km².
Dels 1.066 habitatges en un 30,7% hi vivien nens de menys de 18 anys, en un 58,7% hi vivien parelles casades, en un 8,4% dones solteres, i en un 30% no eren unitats familiars. En el 25,3% dels habitatges hi vivien persones soles el 8,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,48 i el nombre mitjà de persones que vivien en cada família era de 3.
Per edats la població es repartia de la següent manera: un 21,8% tenia menys de 18 anys, un 4,3% entre 18 i 24, un 29,8% entre 25 i 44, un 24,8% de 45 a 60 i un 19,3% 65 anys o més.
L'edat mediana era de 42 anys. Per cada 100 dones de 18 o més anys hi havia 88,8 homes.
La renda mediana per habitatge era de 58.977 $ i la renda mediana per família de 68.125 $. Els homes tenien una renda mediana de 50.950 $ mentre que les dones 36.042 $. La renda per capita de la població era de 30.223 $. Aproximadament el 2% de les famílies i el 3,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Riverton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Riverton». American Fact Finder. Oficina del Cens dels Estats Units, 12-01-2010.
# Queen of tears

Queen of tears o, en català La reina de les llàgrimes (en hangul, 눈물의 여왕; en hanja, 눈물의 女王; romanització revisada del coreà, Nunmul-ui yeowang; McCune-Reischauer, Nunmulŭi yŏwang) és una sèrie de televisió sud-coreana escrita per Park Ji-eun, codirigida per Jang Young-woo i Kim Hee-won, i protagonitzada per Kim Soo-hyun, Kim Ji-won, Park Sung-hoon, Kwak Dong-yeon i Lee Joo-bin . S'emet pel canal tvN des del 9 de març fins al 28 d'abril del 2024, els dissabtes i diumenges a les 21:20 ( hora local coreana ). També està disponible a les plataformes TVING i Netflix per a alguns països del món.

## Referències

* ↑ Lee Kyung-ho. «2023 편성 불발 '눈물의 여왕', 2024년 '세작' 후속될까 [★FOCUS]» (en coreà). Star News, 01-11-2023. [Consulta: 2 març 2024].
* ↑ Ahn Tae-hyun. «'눈물의 여왕' 김수현·김지원·박성훈·곽동연·이주빈, 출연 라인업 완성» (en coreà). News 1. Naver, 12-01-2024. [Consulta: 2 març 2024].
* ↑ Park So-young. «'눈물의 여왕' 김수현x김지원, 기대 이상의 얼굴 합 [Oh!쎈 예고]» (en coreà). OSEN, 28-02-2024. [Consulta: 2 març 2024].
* ↑ Lee Ji-eun. «넷플릭스 3월 공개 예정 작품은?... ‘닭강정’부터 ‘눈물의 여왕’ㆍ‘피지컬: 100 시즌2’까지» (en coreà). Geumgang Ilbo, 01-03-2024. [Consulta: 3 març 2024].
# Minnesota Wild

Minnesota Wild és un equip professional d'hoquei sobre gel de la ciutat de Saint Paul (Minnesota, Estats Units). Juga a la National Hockey League a la Divisió Nord-oest de la Conferència Oest.
Fundat l'any 2000 com una franquícia d'expansió, juga al Xcel Energy Center de Saint Paul de 18.000 espectadors. L'equip juga amb jersei vermell i pantalons verds a casa, a fora juga amb jersei blanc i pantalons verds.

## Enllaços externs

* Minnesota Wild - Lloc web oficial
# Kevin (Montana)

Kevin és una població dels Estats Units a l'estat de Montana. Segons el cens del 2000 tenia 178 habitants.

## Demografia

Segons el cens del 2000, Kevin tenia 178 habitants. La densitat de població era de 197,6 habitants per km².
Cap de les famílies estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* ↑ «Geographic Comparison Table- Kevin». American Fact Finder. Oficina del Cens dels Estats Units, 12-01-2010.
# Rockleigh

Rockleigh és una població dels Estats Units a l'estat de Nova Jersey. Segons el cens del 2008 tenia 388 habitants.

## Demografia

Segons el cens del 2000, Rockleigh tenia 391 habitants, 74 habitatges, i 58 famílies. La densitat de població era de 155,6 habitants/km².
Dels 74 habitatges en un 37,8% hi vivien nens de menys de 18 anys, en un 67,6% hi vivien parelles casades, en un 8,1% dones solteres, i en un 21,6% no eren unitats familiars. En el 10,8% dels habitatges hi vivien persones soles el 6,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,04 i el nombre mitjà de persones que vivien en cada família era de 3,4.
Per edats la població es repartia de la següent manera: un 26,3% tenia menys de 18 anys, un 4,6% entre 18 i 24, un 15,6% entre 25 i 44, un 21,5% de 45 a 60 i un 32% 65 anys o més.
L'edat mediana era de 49 anys. Per cada 100 dones de 18 o més anys hi havia 68,4 homes.
La renda mediana per habitatge era de 152.262 $ i la renda mediana per família de 157.816 $. Els homes tenien una renda mediana de 100.000 $ mentre que les dones 66.250 $. La renda per capita de la població era de 48.935 $. Cap de les famílies i el 23,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Rockleigh». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Rockleigh». American Fact Finder. Oficina del Cens dels Estats Units, 12-01-2010.
# Jordi Brufau Redondo

Jordi Brufau Redondo (Salamanca, 5 de juny de 1960) és un regatista i enginyer industrial català.

## Biografia

Ha tripulat conegudes embarcacions com el Bribón o el Menenes, d'Enrique Bassas; hi ha sigut patró d'altres com el Trapío o el Ramel. Va formar part de la tripulació del Licor 43 —ideat i patronejat pel seu oncle, Joaquim Coello Brufau—, el primer veler espanyol que va disputar i completar la Volvo Ocean Race (competició antigament dita Whitbread Round the World), donant la volta al món entre 1981 i 1982, motiu pel qual tota la tripulació va rebre la Creu al Mèrit Naval. Repetiria quatre anys més tard, el 1985, aquest cop patronejant el Fortuna light. També va participar en una edició de la Copa Amèrica amb l'Stars & Stripes, ha creuat l'Atlàntic en deu ocasions i ha navegat més de 100.000 milles.
És llicenciat en enginyeria industrial per l'Escola Tècnica Superior d'Enginyeria Industrial de Barcelona, i màster en Direcció per l'IESE. Va dirigir el projecte de construcció de l'Hispaniola, un veler de competició de 20 m d'eslora (1986-89) de fibra de carboni pre-impregnat. També va ser l'armador del Blue Rocket (Reial Club Nàutic de Barcelona), que va debutar el 2017. Ha estat directiu de SENER i d'Applus+, i ha estat president del Fòrum Marítim Català.

## Referències

* 1 2 3 «Jordi Brufau Redondo». Enciclopèdia de l'Esport Català. Grup Enciclopèdia Catalana. [Consulta: 14 setembre 2024].
* ↑ Sarmiento, Pipe. «Ejecutivo de los mares» (en castellà). El Mundo, 23-06-2009. Arxivat de l'original el 2023-06-02. [Consulta: 13 setembre 2024].
* ↑ Morenilla, Juan «“¡Nos cruzamos con la armada inglesa que iba a reconquistar las Malvinas!”» (en castellà). El País [Madrid], 03-12-2013. Arxivat de l'original el 2013-12-03. ISSN: 1134-6582.
* 1 2 3 «Valor real que aporta la certificación» (en castellà). inQualitas, 09-02-2011. [Consulta: 13 setembre 2024].
* ↑ Martí, Isidro. «Segundo asalto. Saga Fortuna» (en castellà). Náutica y Yates, 29-09-2021. [Consulta: 13 setembre 2024].
* ↑ «Jordi Brufau, armador de 'Blue Rocket'» (issuu). 44 Trofeo de Vela Conde de Godó, 01-06-2017. [Consulta: 13 setembre 2024].
* ↑ «"L'entrada de Comac, Bombardier, Embraer i Honda incrementarà la competència i provocarà una ràpida evolució i modernització"». Fulls d'Enginyeria, 08-04-2017. [Consulta: 13 setembre 2024].